# **DECIZIA ETAPEI DE ÎNCADRARE**

## Nr. din 24.10.2017

draft

Ca urmare a solicitării de emitere a acordului de mediu adresate de **MUNICIPIUL GHEORGHENI**, cu sediul în Str. Libertăţii, Nr. 27, Gheorgheni , Judeţul Harghita, , înregistrată la APM Harghita cu nr. 7732/08.09.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **24.10.2017**, că proiectul **„Ecologizarea Staţiunii Turistice Lacu Roşu şi dezvoltarea infrastructurii pentru turism-Etapa I Sistem de alimentare cu apă potabilă şi Sistem de canalizare menajeră”,** propus a fi amplasat în municipiul Gheorgheni, staţiunea Lacu Roşu, judeţul Harghita.. nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. II la pct 13 lit a coroborat cu pct10 lit.b

 b)Caracteristicile proiectului:

 **1.a. Mărimea proiectului:**

Proiectul prevede:

a) Sistem de alimentare cu apă potabilă

-**realizarea unui front de captare** a apei pe lunca aluvionară al interfluviului dintre pârâul Likas şi Veresko, la capătul Lacului Roşu, prin forarea a două puțuri la adâncimea de 40 m, echipate cu cabine de puț, pompe submersibile, automatizare, instalație de iluminat; fiecare puț va furniza 1,5-2 l/s apă brută.Puţurile vor fi echipate cu câte o pompă submersibilă, având următoarele caracteristici: Q = 9mc/h, înălţimea de pompare H=30 mCA.

-Apa brută va fi transportată prin pompare la **rezervorul tampon**(8000 l) din containerul amplasat lângă frontul de captare şi cu ajutorul unui **grup de pompare** se va pompa într-un rezervor de înmagazinare. Staţia de pompe se va echipa cu un grup de 1A+1R electropompe verticale Qp=18,7 mc/h, Hp=80 mCA

În incinta frontului de captare se vor poziţiona 4 containere pentru a adăposti rezervorul de tampon,staţia de pompare şi de preclorinare cu hipoclorit de sodiu,biroul administrativ şi magazia.În vederea amenajării platformei pentru depozitarea containerelor se vor realiza lucrări pentru stabilitatea terenului; decopertarea zonei pentru eliminarea stratului de turbă,umplutură cu pământ şi cu balast.

-Prin **conducta de aducţiune** de 620 ml, apa preclorinată va fi pompată cu ajutorul grupului de pompe în **rezervorul de înmagazinare** de 250 mc amplasat la înălţime situat amonte de păstrăvărie pe versantul drept al pârâului Likas.

-Pe amplasamentul rezervorului de înmagazinare se va monta şi o staţie de tratare compusă din staţie de filtrare pentru eliminarea parţială a manganului şi staţie de clorinare(debit 20 mc/h apă potabilă).

Amplasamentul frontului de captare va ocupa o surafaţă de 800 mp, iar amplasamentul rezervorului de înmagazinare şi staţie de tratare o suprafaţă de 800 mp.

-**Reţeaua de distribuţie** va avea o lungime totală de 1630 ml având în vedere că cc. 4300 ml deja au fost montate printr-un alt proiect.Racordarea consumatorilor se va face prin intermediul pieselor de racord şi a căminului de branşament. Pe traseul reţelei de distribuţie s-au prevăzut hidranţi supraterani şi cişmele stradale.

**b) Sistem de canalizare menajeră**

-**Reţeaua de canalizare** va fi colecta apele uzate menajere gravitaţional şi va avea o lungime de 1096 m. Vor fi amplasate 65 cămine de vizitare,18 cămine de conectare ţo 10 staţii de pompare ape uzate menajere monobloc

-**Staţia de epurare** se va amplasa pe malul drept al râului Bicaz în suprafaţă de 600 mp.Pentru scoaterea sub efectul inundaţiilor amplasamentul, este necesară supraînălţarea platformei cu cc. 1,25-1,30 m.Platforma va avea taluzuri cu înclinare de 1: 1,5 care vor fi protejate cu gabioane pe latura dinspre râul Bicaz (65 ml) şi prin înierbare pe celelalte laturi.Incinta va fi împrejmuită cu gard.

**Prin procedeul de tratare a apelor uzate ales stație cu modul MBR** stația de epurare poate funcționa în condiții optime atât la debitul maxim zi (capacitate maxima) cât și la un debit diminuat echivalent la circa 25% din debitul de calcul, 50 – 60 mc/zi.

Stația a fost dimensionata pentru **1500 Le** (locuitori echivalenți) asigurând tratarea unui debit de: Quz max, zi = 234 mc/zi

Stația de epurare va fi automatizată, majoritatea proceselor vor fi coordonate de un PLC

Linia apei:

Apa uzată, colectată și transportată prin rețeaua de canalizare este dirijată prin pompare și/sau gravitațional în stația de epurare în vederea tratării. Aici influentul intră într-o stație de pompare de mică capacitate prevăzută la intrare cu un sistem de colectare și reținere a suspensiilor grosiere, sistem acționat manual. Sistemul are în compunere un grătar tip coș rar (Ø 20 mm), acționat cu un dispozitiv de ridicare în vederea curățirii periodice, urmând ca reziduurile reținute să fie depozitate într-o pubelă ecologică, în vederea depozitării și evacuării lor în zone special amenajate.

De aici apa uzată va fi pompată către următoarele obiecte tehnologice din stație cu 2 (1a + 1r) electropompe submersibile cu tocător.

Apa uzată este trimisă în instalația de reținere suspensii fine. Materiile solide separate prin sitare se vor descărca într-un container, amplasat la baza instalației. De aici apa sitată va trece gravitațional în separatorul de grăsimi ( capacitate 4 l/s) instalație montată suprateran pe pardoseala bazinului de omogenizare .

După trecerea prin instalația de separare grăsimi, apa uzată ajunge gravitațional în bazinul de omogenizare/egalizare, bazin executat din beton armat, tip cheson, îngropat cu Vu=60 mc. Acest bazin este prevăzut cu unități de mixare pentru omogenizarea apei uzate(2 electropompe), înainte de a fi introdusă prin pompare în modulul de epurare biologica.

Din bazinul de omogenizare, apa este pompată către modulul de epurare biologică MBR compus din două bazine dispuse concentric (200,3 mc respectiv 39,60 mc) , amplasate suprateran pe o fundație realizată din beton armat: bazinul interior va asigura zona de denitrificare (zona anoxică) și va fi echipat cu un mixer submersibil, iar bazinul exterior va asigura zona de nitrificare (aeroba) și va fi echipat cu un sistem de aerare compus dintr-o suflantă a cărei comandă va fi asigurată de un sistem de măsură/control O2, sistem de distribuire aer și elemente de aerare cu bule fine.

Din modulul de epurare biologică apa uzată este pompată în două module de ultrafiltrare prevăzute cu unități cu membrane ultrafiltrante (pori cu dimensiunea 0,04 µm), care separă nămolul activat de apa epurată. Apa epurată va curge gravitațional către bazinul de permeat și va fi evacuata la emisarul natural (pârâul Bicaz) prin gura de descărcare.

În timpul epurării biologice și a ultrafiltrării, concentrația nămolului activat crește continuu, iar pentru a asigura o concentrație constantă a acestuia este necesară evacuarea periodică a nămolului în exces din modulul biologic. Sonda de materii solide în suspensie măsoară concentrația de nămol din modulul MBR și atunci când aceasta indică depășirea concentrației de 10-12 g/l, pompa de evacuare a nămolului în exces va trimite nămolul în bazinul de stocare nămol.

Modulul de epurare biologică va fi acoperit pentru a evita eventualele problemele cauzate de temperaturi scăzute.

**Linia nămolului:**

Nămolul în exces va fi trimis prin pompare într-un bazin de stocare(Vu=11,00 mc), echipat cu un mixer submersibil pentru omogenizare. Când concentrația de nămol din MBR depășește concentrația de 10-12 g/l se realizează transferul de nămol către bazinul de stocare.

Pentru condiționarea nămolului, acesta se va trata cu o soluție de var cu ajutorul unei instalații automate de dozare, compusă dintr-un recipient de stocare reactiv și o pompă dozatoare polimer. Condiționarea nămolului se realizează într-un bazin de condiționare echipat cu agitator. Din acest bazin, cu ajutorul unei electropompe pneumatice se va pompa nămolul către unitatea de deshidratare tip filtru presă.

Nămolul deshidratat, cu un conținut de substanță uscată de cca. 30% va fi evacuat într-un recipient de colectare care se va descărca pe o platformă de stocare urmând a fi ulterior evacuat din incinta stației de epurare.

Supernatantul evacuat din instalația de deshidratare este condus gravitațional în bazinul de omogenizare, de unde este reintrodus în fluxul tehnologic al epurării.

Unitatea de deshidratare și echipamentele adiacente acesteia se vor amplasa într-un pavilion tehnologic pentru a fi protejate împotriva intemperiilor.

Organizarea de şantier se va realiza în parcarea de lângă hotelul Lacu Roşu

Pentru zona de protecţie sanitară a staţiei de epurare s-a întocmit un studiu de impact asupra sănătăţii de către Institutul Naţional de Sănătate Publică -Iaşi

b. Cumularea cu alte proiecte:

*-Printr-un proiect anterior cu execuţia lucrării oprită în anul 2011 s-a executat parţial reţeaua de apă (4300 ml) şi reţeaua de canalizare(3500 ml), respectiv s-a realizat parţial (70%) drumul spre rezervorul de înmagazinare.*

c. Utilizarea resurselor naturale:

 -pietriş mărgăritar(material de umplere pentru foraj, pietriş, balast, apă

d. Producţia de deşeuri:

*În etapa de construire*

*- Pământurile rezultate în urma săpăturilor vor fi refolosite ca şi umplutură*

-Noroiul de foraj va fi transportat de pe amplasament la un depozit de deşeuri autorizat

-Deşeuri de construcţii: beton, moloz

*- Deşeurile municipale amestecate vor fi transportate de operatorul economic autorizat în zonă.*

În etapa de funcţionare vor fi-nămol de la epurarea apelor uzate care vor fi colectate in container şi transportat de operatorul economic autorizat din zonă

e. Emisii poluante, inclusiv zgomotul şi alte surse de disconfort:

*-emisii în aer- în faza de construire vor fi emisii de pulberi rezultate în urma manipulării materialelor de construcţii, emisii de gaze de eşapament, care sunt doar temporare*

*-emisii în apă:- apele uzate menajere colectate vor fi epurate cu ajutorul unei staţii de epurare in și vor fi evacuate în râul Bicaz. Concentraţiile maxime de poluanţi evacuați în râul Bicaz se vor încadra în valorile prescrise în Anexa nr. 3 a Hotărârii Guvernului României nr. 188/2002, modificată şi completată prin HG nr. 352/2005 –* Normativul privind stabilirea limitelor de încărcare cu poluanţi a *apelor uzate industriale şi urbane* la evacuarea în receptorii naturali, NTPA-001/*2005*.

*-emisii în sol:- prin lucrările proiectate se va evita infiltraţiile de ape uzate menajere în sol şi subsol.*

*-zgomot:-generat de utilaje de construcţii (excavare) se vor resimţi pe perioade scurte de timp, execuţia lucrărilor se vor efectua numai în timpul zilei.*

f. Riscul de accident, ţinându-se seama în special de substanţele şi de tehnologie utilizate: *-prin punerea în funcţiune a obiectivului aferent proiectului se vor utiliza hipoclorit de sodiu. Prin respectarea prevederilor fişei tehnice de securitate se pot evita fenomene care ar putea genera accidente.*

 **2**. **Localizarea proiectului**:

2.1.utilizarea existentă a terenului:*- Terenul se află în intravilanul municipiului Gheorgheni staţiunea Lacu Roşu,în domeniul public şi privat al municipiul Gheorgheni, conform Certificatului de Urbanism nr.149/21.07.2017 emis de Municipiul Gheorgheni*

2.2.relativa abundenţă a resurselor naturale din zonă, calitatea şi capacitatea regenerativă a acestora:nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: : proiectul se situează în Parcul Naţional Cheile Bicazului, unde conform OUG nr.57/2007 completată şi modificată cu Legea nr.49/2011 art.22.Pentru acest proiect a fost emis Avizul Administraţiei Parcului Naţional Cheile Bicazului-Hăşmaş nr. 708/26.10.2017.*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului se află în siturile Natura 2000 ROSPA 0018 ”Cheile Bicazului-Hăşmaş” şi ROSCI 0027 “Cheile Bicazului-Hăşmaş”.*

 *g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o parte a intravilanului localității Gheorgheni staţiunea Lacu Roşu, în domeniul public*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului în cazul dezafectării reţelei de canalizare;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent..*

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele**:**

1. amplasamentul proiectului se situează în situl de importanță comunitară ROSCI0027 „Cheile Bicazului-Hăşmaş” și în aria de protecţie specială avifaunistică ROSPA0018 „Cheile Bicazului-Hăşmaş”, care se suprapune cu Parcul Național Cheile Bicazului-Hăşmaş
2. Conform Planului de management și regulamentului aprobat prin Ordinul ministrului mediului, apelor și pădurilor nr. 1523/2016 amplasamentul proiectului include toate zonele aferente zonării Parcului Național Cheile Bicazului-Hăşmaş: majoritatea conductelor și amplasamentul Stației de epurare, amplasamentul rezervorului de înmagazinare și stația de tratare pentru apă potabilă și o parte din conductele proiectate se află în zona de protecție integrală, amplasamentul conductelor în vecinătatea lacului Roșu se află în zona de conservare durabilă (zona tampon), amplasamentul pentru frontul de captare și stația de pompare se află în zona de protecție strictă. durabilă, ale Parcului Național Cheile Bicazului-Hăşmaş
3. Avizul nr.708/26.10.2017 emisă de Administraţia Parcului Naţional Cheile Bicazului-Hăşmaş R.A.
4. în vecinătatea amplasamentului există habitate prioritare enumerate în Formularul Standard Natura 2000 pentru ROSCI0027 „Cheile Bicazului-Hăşmaş”: mai ales habitate Păduri acidofile de Picea abies din regiunea montană (Vaccinio-Piceetea), habitatul 3150 lacuri eutrofe naturale cu vegetație tip *Magnopotamion* sau *Hydrocharition* (zona frontului de captare și stația de pompare), habitate 3260 cursuri de apă, habitatul 91E0\* cu păduri aluviale cu Alnus glutinosa și Fraxinus excelsior (în zona lacului Roșu colmatat), habitate de fânețe montane și habitate specifice speciilor de amfibieni și reptile
5. în vecinătatea amplasamentului există habitate speciilor prioritare enumerate în Formularul Standard Natura 2000 pentru ROSPA0018 „Cheile Bicazului-Hăşmaş”
6. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
7. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* organizarea de șantier va fi amplasată în afara zonei de protecție strictă, în afara zonei de protecție integrală și în afara zonei de conservare durabilă
* depozitarea raţională a materialului excavat, astfel încât să fie ocupate suprafeţe cat mai mici de teren
* antreprenorul va delimita zona de lucru pentru a preveni/minimiza distrugerea suprafeţelor vegetale;
* se interzice afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost întocmit prezentul studiu;
* în cadrul planului de prevenire şi combatere a poluărilor accidentale, se vor stabili măsuri de protecţie împotriva poluărilor ecosistemelor acvatice. O atenţie specială trebuie acordată poluării cu substanţe solide sedimentabile în timpul lucrărilor de construcţie;
* suprafeţele ocupate de organizarea de şantier vor fi reduse la strictul necesar;
* şantierul, drumurile de acces provizoriu şi toate suprafeţele a căror înveliş vegetal a fost afectat, vor fi renaturate adecvat şi redate folosinţei lor iniţiale,
* se va evita amplasarea directă pe sol a materialelor de construcţie şi a deşeurilor, depozitarea temporară a acestora se va face doar după ce suprafeţele destinate
* se interzice circulaţia autovehiculelor în afara drumurilor trasate prin proiectul de organizare a şantierului, în scopul minimizării impactului de orice natură, asupra habitatelor/speciilor;
* îngrădirea zonei aferente organizării de şantier se va face cu stâlpi metalici și panouri;
* restricţionarea utilizării de utilaje și vehicule și execuţia manuala a lucrărilor în zonele sau în perioadele în care speciile de fauna prezinta vulnerabilitate;
* replantarea arborilor și arbuştilor în măsura în care este posibil în locul de defrişării;
* tăierea de arbori se poate face cu acordul și în condiţiile impuse de autorităţile competente. Se recomanda inventarierea arborilor care vor fi tăiați și elaborarea unui plan de replantare;
* după orice intervenţie care poate produce perturbarea siturilor naturale: se vor demara acţiuni de restaurare, reabilitare;
* pentru a evita distrugerea comunităţilor de macronevertebrate bentonice (bază trofică pentru ihtiofaună) de către depunerile de sedimente generate de lucrările de construcţie se vor stabili şi aplica măsuri de retenţie a acestora în perimetrul lucrărilor;
* se interzice depozitarea de materialelor de construcţie şi a deşeurilor în afara perimetrului organizărilor de şantier;
* constructorul este obligat să folosească numai utilaje silenţioase pentru a evita disturbarea speciilor de păsări şi mamifere prezente în zonă;
* disturbarea păsărilor şi mamiferelor din zonă, se evită prin execuţia punctiformă a lucrărilor
* constructorul va executa lucrările în perioada de reproducere a ihtiofaunei (octombrie – ianuarie, martie-mai), pe cât posibil manual;
* executarea lucrărilor la foraje se recomandă să aibă loc în afara perioadei cuibărit a păsărilor (mai-august)

**Condiţiile de realizare a proiectului:**

**1.**Respectarea Avizului de gospodărire a apelor nr.220/19.10.2017, emis de ABA Siret, respectiv Avizul de amplasament nr.19/19.10.2017 emis de ABA Siret.

**2.** Respectarea Avizului nr 708/26.10.2017 emis de Administraţia Parcului Naţional Cheile Bicazului-Hăşmaş R.A.

**3.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

 Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**4**. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

 -abandonarea, înlăturarea sau eliminarea deşeurilor în locuri neautorizate;

 -staţionarea mijloacelor de transport în afara terenurilor desemnate în acest scop

**5.** Staţia de epurare se va dota cu un generator de curent electric, pentru a asigura funcţionarea optimă a acestuia şi în caz de întrerupere a curentului electric.

**6.** Utilizarea materiilor prime numai din surse autorizate. Este interzisă utilizarea gropilor de împrumut.

**7.** Se interzice executarea sistemului de canalizare în sistem unitar. Către rețeaua de canalizare /stația de epurare se vor dirija numai apele uzate menajere. Se interzice deversarea canalizării menajere în canalizarea pluvială sau deversarea canalizării pluviale în canalizarea menajeră

**8.**Concentraţiile maxime de poluanţi în apele uzate colectate prin sistemul centralizat de canalizare se vor încadra în valorile prescrise în anexa nr. 2 a Hotărârii Guvernului României nr. 188/2002, modificată şi completată prin HG nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA – 002/2005;

**9.** Concentrațiile maxime de poluanți evacuate prin apele uzate urbane epurate din stația de epurare-înainte de evacuarea acestora în emisar (râul Bicaz)-se vor încadra în valorile prescrise în avizul de gospodărire a apelor valabilă, respectiv sub valorile prescrise prin anexa nr.3 a HG nr.188/2002, modificată și completată prin HG nr.352/2005, Normativ privind stabilirea limitelor de încărcare cu poluanți a apelor uzate industriale și orășenești la evacuarea în receptorii naturali, NTPA-001/2005 și în HG nr.351/2005 pentru indicatorii nespecificați în avizul de gospodărire a apelor.

**10.** Caracteristicile nămolului stocat (depozitat temporar se vor încadra în funcție de valorile limită stabilită pentru valorificarea sau eliminarea acestuia și anume:

-Pentru valorificare:

În agricultură conform Ordinul M.M.G.A. şi M.A.P.D.R. nr. 344/708/2004, pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură

La prepararea compostului conform cerințelor impuse în Caietul de sarcini elaborat în acest sens.

 -Pentru eliminare prin depozitare în depozite de deșeuri nepericuloase conform Ordinul M.M.G.A. nr. 95/2005

**11.** Respectarea prevederilor din Planul de Management și Regulamentul sitului ale Parcului Național Cheile Bicazului-Hășmaș

**12.**Pentru reducerea efectelor negative asupra calității apelor din Lacu Roșu în zona forajului proiectat este interzisă crearea canalelor spre apele existente

**13.** Este interzisă efectuarea activităţilor pe timp de ploaie în zona de protecție strictă a parcului național.

**14. La finalizarea investiţiei aveţi obligaţia de a solicita şi obţine autorizaţie de mediu conform Ordinului MMDD nr.1798/2007.**

**15.**Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor

**Proiectul propus nu necesită parcurgerea celorlalte etape ale procedurii de evaluare adecvată**.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

 **Ing. DOMOKOS László József**

 **ŞEF SERVICIUA A.A. ŞEF SERVICIU CFM**

 **Ing. LÁSZLÓ Anna ing. SZABÓ Szilárd**

 **ÎNTOCMIT-EIA ÎNTOCMIT-EA**

 **Ing. BOTH Enikő geogr. MIHÁLY István**